J E G Y Z Ő K Ö N Y V

*KÖRMEND VÁROS ÖNKORMÁNYZATA*

***KÉPVISELŐ-TESTÜLETÉNEK***

***2022. április 6-i rendkívüli nyílt üléséről***

Határozat: 29-39/2022 (IV.6.)

***J E G Y Z Ő K Ö N Y V***

|  |  |
| --- | --- |
| *Készült*: | Körmend Város Önkormányzata Képviselő-testületének 2022. április 6-i rendkívüli nyílt üléséről |
| *Jelen vannak:* | Bebes István, Belencsák István, Czvitkovics Gyula, Tóth Gábor, Dr. Hadnagy Ádám, Dr. Szabó Barna, Geosics László, Auer Miklós, Petrovics László, Zsebe Ferenc, Szép Dániel és Szlávik Csaba képviselő-testületi tagok  |
| *Távol van:* | - |
| *Tanácskozási joggal meghívottak közül jelen van:*  |
|  | dr. Stepics Anita jegyző dr. Fábián Ágnes aljegyzőKósi Eszter IrodavezetőMolnár Dániel, a Polgármesteri Kabinetiroda vezetőjeKörmendy-Szalai Mónika Irodavezető Tubolyné Balázs Nóra Irodavezető |

Bebes István polgármester köszönti a Képviselő-testület tagjait, megállapítja, hogy a Képviselő-testület 12 fővel jelen van, az határozatképes, az ülést 8 órakor megnyitja. Kéri, hogy szavazzanak a napirendről.

A Képviselő-testület a napirendi javaslatot 12 igen szavazattal elfogadja, és a következő napirendet hagyja jóvá:

N A P I R E N D

Nyilvános ülés keretében:

1. Pályázat támogatás igénylésére

Előterjesztő: **Bebes István** polgármester

1. Támogatási kérelem benyújtása a „Hely gazdaságfejlesztés” tárgyú TOP\_PLUSZ-1.1.1.-21 kódszámú pályázati felhívásra

Előterjesztő: **Bebes István** polgármester

1. A TOP\_PLUSZ-1.2.3-21 kódszámú „Belterületi utak fejlesztése” című pályázati felhívással kapcsolatos döntések meghozatala

Előterjesztő: **Bebes István** polgármester

1. A TOP\_PLUSZ-3.3.2.-21 kódszámú „Helyi egészségügyi és szociális infrastruktúra fejlesztése” című pályázati felhívással kapcsolatos döntések meghozatala

Előterjesztő: **Bebes István** polgármester

1. 307/1/A/3 hrsz.-ú ingatlan értékesítésére irányuló kérelem megtárgyalása

Előterjesztő: **Bebes István** polgármester

1. Elővásárlási jog kapcsán nyilatkozattétel

Előterjesztő: **Bebes István** polgármester

1. Körmend Város Helyi Építési Szabályzatának 11. számú módosításának kezdeményezése.

Előterjesztő: **Bebes István** polgármester

1. Körmend, 3226 helyrajzi számú ingatlan részleges értékesítése.

Előterjesztő: **Bebes István** polgármester

1. Körmend Város Gondnoksága Szervezeti és Működési Szabályzatának jóváhagyása

Előterjesztő: **Bebes István** polgármester

1. Sporttelep használatára vonatkozó szerződés hatályának meghosszabbítása.

Előterjesztő: **Bebes István** polgármester

**N A P I R E N D:**

**1./ Pályázati támogatás igénylése**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy minden évben két alkalommal van lehetősége az Önkormányzatnak, hogy támogatást kérjenek a működésük rendezésére. A Képviselő-testület a 2022. évi költségvetést hiánnyal fogadta el, ezért fontos ennek a döntésnek a meghozatala. Természetesen ennek a feltételeit meg kell teremteni, melyet a pénzügyi iroda ki is fog dolgozni. A Képviselő-testület részéről kell egy döntés, hogy a pályázatot be tudják nyújtani.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Szlávik Csaba képviselő-testületi tag elmondja, hogy bizottsági ülésen tartózkodott, de mivel a konkrét kérdésére megkapta a konkrét választ, így támogatja a határozati javaslatot.

Bebes István polgármester további kérdés és vélemény hiányában kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő rendeletet alkotja:

**29/2022. (IV.6.) önkormányzati határozat**

Körmend Város Önkormányzata Képviselő-testülete elhatározza, hogy a 2022. évi költségvetésről szóló 2021. évi XC. törvény 3. melléklet II. Támogatások megállapításának, felhasználásának és elszámolásának szabályai 7. 2.1.5 Önkormányzatok rendkívüli támogatása jogcím 5.1.a) pontjában meghatározott Önkormányzatok rendkívüli támogatása alapján vissza nem térítendő, rendkívüli támogatásra pályázatot nyújt be a Belügyminisztérium által közzétett Pályázati Kiírásban meghatározottak szerint.

**2./ Támogatási kérelem benyújtása a „Hely gazdaságfejlesztés” tárgyú TOP\_PLUSZ-1.1.1.-21 kódszámú pályázati felhívásra**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy ezekről a pályázatokról az előző körben már hoztak döntést, azonban most további benyújtásra van lehetőség. Ilyen például a helyi gazdaságfejlesztés, belterületi utak, valamint a helyi egészségügyi és szociális infrastruktúra fejlesztése, amelyekre különböző időpontokig szükséges a pályázat benyújtása. Ezek közül a helyi gazdaságfejlesztés című TOP PLUSZ pályázat az, amelyhez kapcsolódóan javasolják a helyi piac bővítését. Korábban is szerették volna már, hogy nagyobb eladótér álljon rendelkezésre. Természetesen azért valósult ez így meg, mivel kevesebb forrás állt rendelkezésre. Ezért szeretnék javasolni, hogy ez a bővítés meg tudjon történni, mellyel több üzlethelyiség is kialakítható lenne. Megközelítőleg 6-8 üzlethelyiségre lenne már most igény, akik szeretnének üzlethelyiséget bérelni a piac területén, így indokolt ezen kérések teljesítése.

Szlávik Csaba képviselő-testületi tag elmondja, hogy a kérdést, amit feltett volna - miszerint valós igényeken alapul- e a bővítés, illetve ennek érdekében végeztek e felmérést -, arra már Polgármester Úr válaszolt. Szeretné további kérdésként feltenni, mikor és milyen határidővel szükséges a pályázatot benyújtani. Van -e lehetőség arra, hogy megvárják a piacot működtető Kft. éves beszámolóját, gazdálkodásának és működésének tapasztalatait.

Bebes István polgármester válaszul elmondja, itt egy határozott időpont van, így nem véletlen, hogy most tárgyalja a Képviselő-testület, a benyújtás határideje április 22. Úgy gondolja, addig nem áll rendelkezésre a beszámoló, de bízik abban, hogy a Képviselő Urak megkeresik az üzemeltetőt, aki tud majd a kérdéseikre válaszolni. Úgy gondolja, ahhoz képest, hogy az év utolsó hónapjaiban kezdett el működni a cég, látható, hogy amilyen céllal létrehozták a piacot, annak megfelel a működés, jól halad előre.

Szép Dániel képviselő-testületi tag úgy véli, minden pályázat támogatandó, valamint, ha megnézik az összegeket, amelyeket az Önkormányzatnak előkészítésre kell költeni és összhangba vetik az elnyerhető támogatással, akkor érdemes minden ilyen pályázatot támogatni. Valóban jó lett volna az üzemeltető részéről valami vízió vagy üzleti terv, hogy mit kíván megvalósítani, pláne úgy, hogy a médiában támadások érik a piacot. Szeretné kérni, ha a következőkben ilyen típusú előterjesztés van, akkor az üzemeltető mindenképp nyilatkozzon valamilyen formában, de egyetért abban, hogy mindenképp támogatni kell.

Dr. Hadnagy Ádám képviselő-testületi tag a Kulturális, Sport és Ifjúsági Ügyek Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását. Személyes véleményként szeretné elmondani, ha ez a pályázat benyújtásra kerül, a parkolási helyzetet is kezelni kell valamilyen formában, mert a bővülés autódömpinggel fog járni.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását. Személyes véleményként csatlakozik Szép Dániel képviselőtársához, miszerint mindenképp támogatni kell, ha az elnyerhető támogatás nagyobb összeg, mint a belefektetett összeg.

Bebes István polgármester elmondja, volt egy -két felvetés, amelyre fontosnak tartja a reagálást. Jelen van Sövegjártó Zoltán, a Városgondnokság vezetője, aki nagyon jól tudja, milyen nehézségekkel küzdött az üzemeltetés, valamint mennyi problémával kellett szembesülni. Szeretné jelezni, hogy a Testületnek volt egy olyan szándéka, hogy egy jól működő és a feladatait tökéletesen ellátó, ugyanakkor jövedelmet is hozó piacról legyen szó. Amikor erről döntést hoztak korábban, megállapítottak egy bérleti díjat, melyet a piac befizet az Önkormányzat kasszájába. Korábban erről nem volt szó, a korábbi működtetésnél, így ha összehasonlítják a gazdasági adatokat, akkor egyértelmű választ fognak kapni arra a kérdésre, miért van szükség arra, hogy a piac ebben a formában tudjon működni. Működésre az fog választ adni, milyen a piac telítettsége. Így, ha a képviselők kimennek piaci napokon, láthatják, elég komoly forgalom van, egyetért Bizottsági Elnök Úrral, de szeretné jelezni, hogy a pályázatból még hátra van a piac déli út megépítése, amely azt a kérdést hivatott kezelni, melyet a Bizottság is szeretne normális körülmények között tudni. Arra is szükség van, hogy megnézzék ezen pályázat keretein belül, hogy mi az, amely még rendeződhet. Egyetért a felvetett dolgokkal, kéri, hogy a bizottság beszélje át a felmerülő parkolási problémákat.

Szlávik Csaba képviselő-testületi tag maximálisan egyetért képviselő társával, miszerint eltelt már fél év a piac üzemeltetésével kapcsolatban, jó lett volna, ha legalább a tapasztalatait el tudta volna mondani az üzemeltető, miként alakul a bevétel, a kiadás, valamint mekkora nyereség várható 1 éves viszonylatban. Amikor telítettség van, az a szombati és a hétfői nap, kedden és vasárnap zárva, szerdától péntekig pedig 2 üzlet van nyitva. Beszélt az egyik üzemeltetőjével, aki azt mondta neki, gondolkodik, mert nem tudják kitermelni az alkalmazottak bérleti díját. Ezért lett volna célszerű, ha az ügyvezető megnyilvánul a Testület előtt.

Bebes István polgármester elmondja, lesz beszámoló a piac üzemeltetőjétől, melyet meg is kell tennie a májusi Képviselő-testületi ülésen.

Dr. Szabó Barna képviselő-testületi tag csatlakozik Polgármester Úrhoz, miszerint az önkormányzati cégek évente egyszer számolnak be, ez a Kft. egy éve nem működik. Biztos abban, hogy minden évben be fog számolni a tevékenységéről. Bárhogy működik a cég, ha 700 millió forintos támogatást meg fognak kapni, az nyilván a bevételeit fogja növelni az Önkormányzatnak.

Bebes István polgármester lezárja a napirendet. Jönni fog majd az ügyvezető az ülésre, aki be fog számolni mind írásban, és lehetőség szerint szóban is, így minden képviselő megkapja a kérdésére a választ. Azt azonban nem tudja elképzelni, hogy egy Kft. elindul, és még ugyanabban az évben nyereségesen is működik. Ha 1, 2 vagy 3 év múlva nyereséggel tud működni, az reális, ez függ attól is, hogy az ügyvezető jól tudja -e az üzemeltetési feladatokat ellátni. Kéri, próbáljanak meg előre lépni, lehetőséget biztosítani. Már járt hasonló kialakítású piacon, mindenhol vannak erősebb és gyengébb napok.

További kérdés és vélemény hiányában kéri a határozati javaslat elfogadását.

Körmend Város Önkormányzata Képviselő-testülete a javaslatot 10 igen szavazattal, 2 tartózkodás mellett elfogadja, és a következő határozatot hozza:

**30/2022. (IV.6.) önkormányzati határozat**

Körmend Város Önkormányzata Képviselő-testülete

* + 1. **támogatja, hogy a** [**Terület- és Településfejlesztési Operatív Program Plusz (TOP Plusz)**](https://palyazat.gov.hu/terlet-s-teleplsfejlesztsi-operatv-program-plusz-top-plusz)**keretében „Helyi gazdaságfejlesztés**” című TOP\_Plusz-1.1.1.-21 kódszámú pályázati felhívásra Körmend város Önkormányzata támogatási kérelmet nyújtson be;
		2. A projekt előkészítés költségeként 5.900 e Ft-ot biztosít a 2022. évi költségvetésében.

**3./ A TOP\_PLUSZ-1.2.3-21 kódszámú „Belterületi utak fejlesztése” című pályázati felhívással kapcsolatos döntések meghozatala**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy egy régóta problémákkal küzdő terület rendezését tűzték ki célul, melyben a Bástya utca felújítását próbálják megvalósítani a pályázat benyújtásával. Akik arra járnak, azok is látják, hogy nehézségekkel küzd a szóban forgó terület. Reméli, sikeres lesz a pályázat, a tervezést a korábbiakban már elkezdték.

Dr. Hadnagy Ádám képviselő-testületi tag a Kulturális, Sport és Ifjúsági Ügyek Bizottság véleményét tolmácsolva támogatja a határozati javaslat elfogadását.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**31/2022. (IV.6.) önkormányzati határozat**

Körmend Város Önkormányzata Képviselő-testülete

1. **támogatja, hogy a** [**Terület- és Településfejlesztési Operatív Program Plusz (TOP Plusz)**](https://palyazat.gov.hu/terlet-s-teleplsfejlesztsi-operatv-program-plusz-top-plusz)**keretében** „Belterületi utak fejlesztése ” című TOP\_Plusz-1.2.3-21kódszámú pályázati felhívásra Körmend város Önkormányzata támogatási kérelmet nyújtson be;
2. A projekt előkészítés költségeként 4.500 e Ft-ot biztosít a költségvetésében

**4./ A TOP\_PLUSZ-3.3.2.-21 kódszámú „Helyi egészségügyi és szociális infrastruktúra fejlesztése” című pályázati felhívással kapcsolatos döntések meghozatala**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy korábban szándékuk volt, hogy a kórház területén felhagyott épületrészek felújítását elvégezzék. Most maximum 200 millió forintos keretösszegű pályázati felhívásról van szó, amelyből még a kezdeteket is nehezen tudják kezelni, nemhogy egy normális terület biztosítását, ezért esett a választás a jelenlegi orvosi rendelőre, amelyet a felújítással szeretnének megfelelő állapotot létrehozni.

Szép Dániel képviselő-testületi tag bízik abban, hogy megnyerik a pályázatot. Szeretné megkérdezni, hogy amennyiben a munkálatok zavarnák az alapellátást, tudnának -e az orvosoknak egy más helyszínen történő ellátást biztosítani.

Bebes István polgármester ezt fontos kérdésnek tartja. Volt már ilyenre példa, de nyilván ez egy nagyobb volumenű felújítás lesz, ennek a megoldását át fogják tekinteni és bízik abban, hogy tudnak megfelelő válaszokat adni a kérdésekre.

Szlávik Csaba képviselő-testületi tagnak a régi kórház épületével kapcsolatban lenne egy gondolata. Szeretné megkérdezni, van -e olyan javaslat, hogy más egészségügyi célra lehet- e használni az épületet. Ha hagyják tönkre menni az épületet, akkor egyszer csak össze fog dőlni, műemlék épület, Körmend egyik nevezetessége.

Bebes István polgármester elmondja, vannak elképzelések, azt azonban szeretné kiemelni, hogy amíg a város üzemeltetéséhez tartozott a kezelése, addig megfelelő állapotokat tükrözött az épületrész. Megpróbálnak a Markusovszky Kft-vel megegyezni ezen kérdéskörrel kapcsolatban. Előrevetítve azonban ezen célok megvalósításához az önkormányzati források nem elégségesek. Mivel más dolog is van, amelyről a Markusovszky Kórházzal kell megbeszélést folytatni, így erről is szeretne leülni tárgyalni, majd igyekeznek megfelelő válaszokat adni a kérdésekre.

Petrovics László képviselő-testületi tag csak annyit szeretne hozzáfűzni, nemcsak a nagy épületek, hanem a kisebbek is rossz állapotban vannak, valamint a Mentőállomás felőli oszlopok fele is hiányzik már, az oszlopokból kilógnak a vasak, amelyek életveszélyesek, meg kellene őket javítani.

Bebes István polgármester elmondja, szerinte túlzás, hogy minden épülettel gond lenne. Tudomásul kell venni, hogy ezek régi épületek, van feladat, ez természetes, kéri a Városfejlesztési Iroda vezetőjét tekintsék meg a problémákat.

Dr. Hadnagy Ádám képviselő-testületi tag a Kulturális, Sport és Ifjúsági Ügyek Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**32/2022. (IV.6.) önkormányzati határozat**

Körmend Város Önkormányzata Képviselő-testülete

* + 1. **támogatja, hogy a** [**Terület- és Településfejlesztési Operatív Program Plusz (TOP Plusz)**](https://palyazat.gov.hu/terlet-s-teleplsfejlesztsi-operatv-program-plusz-top-plusz)**keretében** „Helyi egészségügyi és szociális infrastruktúra fejlesztése ” című TOP\_Plusz-3.3.2-21 kódszámú pályázati felhívásra Körmend város Önkormányzata támogatási kérelmet nyújtson be;
		2. A projekt előkészítés költségeként 4.306 e Ft-ot biztosít a költségvetésében

**5./** **307/1/A/3 hrsz.-ú ingatlan értékesítésére irányuló kérelem megtárgyalása**

 Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Zenit Kft. kereste meg az Önkormányzatot a vételi szándékkal. Korábban a 307/1 A/1 és a 307/1 A/2 hrsz.-ú ingatlant értékesítette az Önkormányzat, most a másik traktus kerülne a tulajdonukba. Az értékbecslést elkészítették, a Magyar Államot elővásárlási jog illeti meg, így őket először meg kell keresniük.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**33/2022. (IV.6.) önkormányzati határozat**

Körmend Város Önkormányzata Képviselő-testülete úgy dönt, hogy értékesíti a tulajdonát képező, körmendi 307/1/A/3 hrsz-ú, üzlethelyiség megjelölésű ingatlant az ingatlant bérlő Zenit Nagy -és Kiskereskedelmi Szolgáltató Kft. (9900 Körmend, Szabadság tér 11.) részére 8.400.000 Ft + ÁFA vételárért, az alábbi feltételekkel:

* a vételárat a Vevő egyösszegben köteles megfizetni, a szerződéskötéstől számított 30 napon belül
* a Magyar Államot elővásárlási jog illeti meg.

**6./ Elővásárlási jog kapcsán nyilatkozattétel**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy korábban már találkoztak ilyennel a Thököly Imre utca 1. számmal kapcsolatban. Két vevő lenne, akik megvásárolnák a Thököly utca 1. fsz 2. szám alatti ingatlant, a műemlék jelleg miatt van elővásárlási jog az Önkormányzatnak. Az adás-vételi szerződés csatolva lett az előterjesztéshez, a határozati javaslatban pedig nem kívánnak élni az elővásárlási joggal.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 11 igen szavazattal, 1 tartózkodás mellett elfogadja, és a következő határozatot hozza:

**34/2022. (IV.6.) önkormányzati határozat**

Körmend Város Önkormányzata Képviselő-testülete a körmendi 380/A/3 hrsz-ú ingatlan értékesítése során a Körmenden, 2022. március 28. napján létrejött „Adásvételi szerződés” megismerését követően úgy dönt, hogy nem kíván élni elővásárlási jogával.

**7./Körmend Város Helyi Építési Szabályzatának 11. számú módosításának kezdeményezése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy két témakör köré csoportosul a módosítás kezdeményezése. Egyrészt egy magánszemély kérésére övezeti határ pontosítása lenne a feladat, a másik pedig a MOL cég kérése nyomán is HÉSZ módosítására lenne szükség. Az előzetes egyeztetések lefolytatásra kerültek Főépítész úrral, így javasolják a határozati javaslatok elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását, ugyanakkor Főépítész úrral egyeztettek, és felhatalmazást kért a tekintetben, hogy az ottani építkezés kapcsán legyen egy olyan felhatalmazása, amely az ottani kereszteződést tudja kezelni, tekintettel arra, hogy sok esetben probléma volt az ott lévő növényzettel, valamint a gyalogosátvezetés is bonyolítja a helyzetet. Fennállt ugyanez a probléma a valamikori kézi mosónál is, funkcióját nem tölti be, a beláthatóságot pedig nagy mértékben befolyásolja, így ha azt le lehetne bontani, sokban javítana a közlekedésen, így nem kellene tükröt sem kihelyezni.

Bebes István polgármester úgy véli, a Bizottság tisztában van minden kérdéskörrel, melyet megtárgyaltak, reméli, az előkészületeket is rajtuk keresztül meg lehet tenni, nyilván Főépítész úrral is egyeztetnek a kérdéssel kapcsolatban. Egyetért a felmerült kérdésekkel kapcsolatban, szeretne majd kérni egy tájékoztatást ezen üggyel kapcsolatban, hogy eleget tegyenek azoknak a kéréseknek, amelyeket a bizottság megfogalmazott. További kérdés és vélemény hiányában kéri határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**35/2022. (IV.6.) önkormányzati határozat**

1. Körmend Város Önkormányzata kezdeményezi az Önkormányzat településrendezési eszközeinek felülvizsgálatát a Körmend, 508 és 509 helyrajzi ingatlanok tekintetében akként, hogy az övezeti határ kövesse a mindenkori telekhatárokat.

Körmend Város Önkormányzata a Körmend, 508 és 509 hrsz. ingatlanokat kiemelt fejlesztési területté nyilvánítja a 314/2012. (XI.8.) Korm.rendelet 32.§ (6) bekezdés c) pontja alapján.

1. Az 1) pont szerinti felülvizsgálatra Körmend Város Önkormányzata az Akcióterv Mérnöki Iroda Kft-vel (székhelye: 9730 Kőszeg, Bechtold István utca 7.) köt szerződést.
2. Körmend Város Önkormányzata Képviselő-testülete felkéri a városi főépítészt, hogy a módosítást szakmai szempontok szerint koordinálja.
3. Körmend város Önkormányzata átruházza Körmend Város Polgármesterére azon döntési jogot, hogy a soron következő településrendezési eszközök módosítása során nyilatkozzon az állami főépítész felé a partnerségi eljárás lebonyolításáról, a beérkező vélemények elfogadásáról, vagy indoklás mellett az el nem fogadásáról, és lezárásáról, a tárgyalásos eljárás megindítása előtt.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**36/2022. (IV.6.) önkormányzati határozat**

1. Körmend Város Önkormányzata kezdeményezi az Önkormányzat településrendezési eszközeinek felülvizsgálatát a Körmend, 896 helyrajzi számú terület kereskedelmi, szolgáltató övezetbe sorolását.

Körmend Város Önkormányzata a Körmend, 896 hrsz. ingatlant kiemelt fejlesztési területté nyilvánítja a 314/2012. (XI.8.) Korm.rendelet 32.§ (6) bekezdés c) pontja alapján.

1. Az 1) pont szerinti felülvizsgálatra Körmend Város Önkormányzata az Akcióterv Mérnöki Iroda Kft-vel (székhelye: 9730 Kőszeg, Bechtold István utca 7.) köt szerződést.
2. Körmend Város Önkormányzata MOL Magyar Olaj- és Gázipari Nyrt. -vel (1117 Budapest, Október huszonharmadika u. 18.), mint kérelmezővel településrendezési szerződést köt a körmendi 896 hrsz.-ú ingatlant érintően a helyi építési szabályzat módosítására irányulóan akként, hogy a kérelmező viseli a településtervezési költségek összegét.
3. Körmend Város Önkormányzata Képviselő-testülete felkéri a városi főépítészt, hogy a módosítást szakmai szempontok szerint koordinálja.
4. Körmend város Önkormányzata átruházza Körmend Város Polgármesterére azon döntési jogot, hogy a soron következő településrendezési eszközök módosítása során nyilatkozzon az állami főépítész felé a partnerségi eljárás lebonyolításáról, a beérkező vélemények elfogadásáról, vagy indoklás mellett az el nem fogadásáról, és lezárásáról, a tárgyalásos eljárás megindítása előtt.

**8./ Körmend, 3226 helyrajzi számú ingatlan részleges értékesítése**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy egy döntéselőkészítésről van szó. Magánszemély szeretné megvásárolni az ingatlan egy részét az Önkormányzattól. Egy részén szennyvízátemelő van, amely nyilván nem eladható, valamint az ingatlan közpark megjelölésű. Elsősorban fontos, hogy forgalomképessé tegyék az ingatlant, az előterjesztés most erre irányul.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**37/2022. (IV.6.) önkormányzati határozat**

Körmend Város Önkormányzata Képviselő-testülete

1. Kezdeményezi a Körmend, 3226 helyrajzi számú terület kivételét az önkormányzati forgalomképtelen törzsvagyon köréből, kezdeményezi továbbá az önkormányzat tulajdonában maradó ingatlanrész ingatlannyilvántartási megjelölésének módosítását közparkról kivett beépítetlen területté.
2. A 3226 helyrajzi számú ingatlanból kb. 115 m2 nagyságú területrészt értékesíteni kíván akként, hogy az ingatlan megosztásának, értékbecslésének költségeit a vételi szándékkal élő viseli.

**9./ Körmend Város Gondnoksága Szervezeti és Működési Szabályzatának jóváhagyása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy az Állami Számvevőszék folyamatosan ellenőrzi az intézményeket, melyet a Városgondnokságnál is megtettek. A szabályzatot is megvizsgálták, kértek pontosításokat a Városgondnokság esetében is, ezek kisebb módosítások, melyet a Képviselő-testület tagjai megkaptak.

Szlávik Csaba képviselő-testületi tag az intézményvezetői pályázattal kapcsolatban kérdezi, hogy március 31-én lejárt a pályázat elbírálásának határideje, szeretné megkérdezni, volt-e pályázó.

Bebes István polgármester elmondja, volt, azonban nem tett eleget azoknak a feltételeknek, amely a pályázati kiírásban szerepelt, így megismétlik a pályázatot.

Szlávik Csaba képviselő-testületi tag elmondja, hogy az SZMSZ a pályázat elbírálásánál úgy határoz, hogy a bizottság véleményezi Körmend Város Gondnoksága, mint költségvetési szerv vezetőjének állásbetöltésére benyújtott pályázatokat, de nem biztos abban, hogy a Bizottság elé került volna a pályázat.

Dr. Stepics Anita jegyző válaszul elmondja, határidőn túl érkezett pályázatokról van szó, ezért kell újra kiírni a pályázatot, de ehhez nem kell testületi megerősítés, hogy újra kiírásra kerülhessen.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**38/2022. (IV.6.) önkormányzati határozat**

Körmend Város Önkormányzatának Képviselő-testülete az általa fenntartott Körmend Város Gondnoksága költségvetési szerv szervezeti és működési szabályzatát a melléklet szerinti tartalommal jóváhagyja.

**10./ Sporttelep használatára vonatkozó szerződés hatályának meghosszabbítása**

Előterjesztő: **Bebes István** polgármester

*(Az előterjesztés írásos anyaga a jegyzőkönyvhöz mellékelve.)*

Bebes István polgármester ismerteti a napirendhez kapcsolódó írásbeli előterjesztést. Elmondja, hogy a Körmend, Teleki utcai sportpályáról van szó, melyet Körmend Város Sportegyesülete - Horvátnádalja sportegyesület használ az Önkormányzattal kötött megállapodás mentén. Az egyesület jó gazdája az ingatlannak, hiszen folyamatosan igyekszik fenntartani, fejleszteni, karbantartani. Véleménye szerint vannak a város területein olyan ingatlanok, amelyek kezelése nem éri el a szóban lévő szerződésben foglaltak teljesítését. Ezért javasolják jóváhagyásra az egyesületnek a pálya további használatát, amely 2027. június 31-ig kerülne meghosszabbításra.

Dr. Hadnagy Ádám képviselő-testületi tag a Kulturális, Sport és Ifjúsági Ügyek Bizottság véleményét tolmácsolva támogatja a határozati javaslat elfogadását.

Czvitkovics Gyula képviselő-testületi tag a Városfejlesztési és Városüzemeltetési Bizottság véleményét tolmácsolva támogatja a határozati javaslat elfogadását.

Dr. Szabó Barna képviselő-testületi tag a Pénzügyi és Közbeszerzési Bizottság véleményét tolmácsolva támogatja a határozati javaslat elfogadását.

Bebes István polgármester kéri a határozati javaslat elfogadását.

Körmend Város Önkormányzata Képviselő-testülete a javaslatot 12 igen szavazattal elfogadja, és a következő határozatot hozza:

**39/2022. (IV.6.) önkormányzati határozat**

Körmend Város Önkormányzatának Képviselő-testülete az Önkormányzat kizárólagos tulajdonát képező Körmend, Teleki utca 3011 hrsz-ú ingatlanra vonatkozóan az Önkormányzat és a Körmend Város Sportegyesülete-Horvátnádalja között létrejött „Sportpálya használatát biztosító szerződés” hatályát 2027. június 30-ig meghosszabbítja azzal, hogy a szerződés további feltételei változatlan tartalommal hatályban maradnak.

Körmend Város Önkormányzatának Képviselő-testülete felhatalmazza a polgármestert a határozat szerinti szerződésmódosítás aláírására.

További kérdés, vélemény nem hangzik el. Bebes István a Képviselő-testület nyílt ülését 8 óra 45 perckor bezárja.

K. m. f.

 Bebes István dr. Stepics Anita

 polgármester jegyző